Sakslaste kavas oli huvipiirkondade piirina fikseeritud Daugava jõgi. Seega oleksid Leedu ja Läti lõunaosa  jäänud Saksamaa, Läti põhjaosa ning Eesti Nõukogude huvipiirkonda. Stalin sellega ei nõustunud, soovides tingimata oma kontrolli alla saada Liepāja ja Ventspilsi sadama. Ribbentrop palus kähku telegraafi teel Hitlerilt nõusolekut, rõhutades ühtlasi, et on ette näha salajase protokolli sõlmimist huvisfääride kindlaksmääramise kohta kogu idaalal.